Nafarroako Parlamentuko Mahaiak, 2022ko irailaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pablo Azcona Molinet jaunak aurkeztutako gaurkotasun handiko galdera, Nafarroak New Yorkeko Klimaren Astean izandako parte-hartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko irailaren 26an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Pablo Azcona Molinet jaunak, Legebiltzarreko Erregelamenduan ezarritakoaren babesean, honako galdera hau aurkezten du, Landa Garapeneko eta Ingurumeneko kontseilariak 2022ko irailaren 29ko Osoko Bilkuran ahoz erantzun dezan:

Duela gutxi, Landa Garapeneko eta Ingurumeneko kontseilariak New Yorkeko Klimaren Astean hartu du parte. Bertan Nafarroa nabarmendu da klima aldaketaren aurkako politika aktiboetan erregio aurreratuenetako bat izateagatik.

Zer balorazio egiten du kontseilariak eta zer nabarmenduko luke Nafarroak nazioarteko foru garrantzitsu horretan izandako parte-hartzea dela eta?

Iruñean, 2022ko irailaren 22an

Foru parlamentaria: Pablo Azcona Molinet